‘અરે ટોપા, એ પકડાય નઈ. આ બોર્ડ અહી સ્મશાનમાં સૂતેલી ‘શબમંડળી’એ માર્યું હશે અને મરેલાને મૃત્યુદંડ તંબૂરામાંથી અપાય? ખોટી નસ ન ખેંચ. જો વાત હસવાની છે, પણ હસી કાઢવાની નથી. અને એમાં ખોટું શું છે? અંતે સ્વાગત તો અહીં જ થવાનુંને? પણ કૉમેડી-કમ-ટ્રૅજેડી એ છે કે આ બોર્ડ જેના માટે લખ્યું તે વાંચી શકતો નથી ને જે વાંચે છે તે સમજી શકતો નથી. એક દહાડો આપણે પણ આ શબમંડળીમાં જોડાવું પડશે તો શું કામ જિંદગીભરના લોહીઉકાળા... યુ નો હજી બે દિવસ પહેલાં જયંતી જોખમને અહીં સ્મશાનના દરવાજા પર છરી સાથે બેઠેલો જોઈ પૂછ્યું, ‘તું અહી છરી લઈને શું કામ બેઠો છે?’